ufal/npfl147 huggingface dataset:
# O tyste ensomhet
«O tyste ensomhet» er et skillingstrykk som kom til Norge via Sverige, og fikk en norsk-svensk språkdrakt. Tekst og komponist er ukjent.

## Teksten
1.O tyste ensomhet var skal jeg trøsten finna

blant sorg som ingen vet skal mina dar forsvinna.

En byrde tung som sten meg møter hvor jeg går

av tusen finnes knapt en som kjærlighet rett forstår.



2.Hadde jeg deg aldri sett da hadde jeg lykkelig våren

men dine øyne blå dem haver meg bedraget,

alt fra min første tid og inntil denne stund

har jeg ei annet tenkt enn du skulle blive min.



3.Jeg så et lite lam ut på den grante klippa

og falske reven sprang med lammet ville leka,

men se det lille lam, som nu så narret ble

ja slik er gåssars lag og narre flickor med.



4.Det er den tyngste sorg som jorden monne bæra,

og miste bort en venn sin alle hjertens kjæra.

Din tunge er et sverd som hugger dype sår

du steller deg mot meg som ulven mot et får.



5.I mellom deg og meg der tennes opp en låga

der tennes opp en ild som er en daglig plåga.

Hur jag skal dempa den vet jag als inte råd

jag stunder til min grav om jag deg aldri får.
# Norsk Elektrisk Glødelampefabrikk
Norsk Elektrisk Glødelampefabrikk «Noreg» var en norsk lyspæreprodusent med tilhold i Barbu i Arendal. Bedriften ble etablert i 1932 og var eid av Oslo-firmaene Sønnichsen og N. Jacobsens elektriske forretning. Glødelamper var en etterspurt forbruksvare i etterkrigstiden, noe som kan forklare at det i 1932 ble etablert to lyspærefabrikker i Norge. I tillegg til bedriften i Arendal, så etablerte Norske Philips en fabrikk i Brenneriveien i Oslo. Fra før hadde Osram en fabrikk i Drammen. «Noreg»-fabrikken i Arendal var imidlertid den største og mest moderne.

## Brann og nyetablering
«Noreg»-fabrikken brant imidlertid ned i 1944. En ny fabrikk ble bygd opp på Myrene utenfor Arendal. Den stod klar i 1949. Denne gang var også Norske Phillips med på eiersiden, da de flyttet sin lyspæreproduksjonen fra Oslo til Arendal. I begynnelsen produserte fabrikken både «Noreg» og «Philips» lyspærer. Men etterhvert overtok Philips hele produksjonen. Produksjonen av lyspærer ble lagt ned i 1982, da modernisering og sentralisering førte til at fabrikken i Arendal ble lagt ned.

## Annen produksjon
Ved åpningen i 1949 ble det også startet opp produksjon av termoser og etterhvert skilt og andre refleksartikler. På 1950-tallet sank etterspørselen etter termoser grunnet import fra utlandet. På begynnelsen av 1960-tallet ble det også gjort et forsøk med produksjon av tv-apparater i samarbeid med den engelske produsenten Pye Ltd. Prosjektet ble mislykket og skrinlagt i 1964.

## Arkivet
Arkivet etter Norsk Elektrisk Glødelampefabrikken «Noreg» befinner seg på Kuben i Arendal. Arkivet inneholder korrespondanse, saksdokumenter og årsmeldinger som dekker perioden 1947 til 1964. Arkivet omfatter også et fotoalbum fra 1932 med bilder fra produksjonen i Barbu og en 35 mm filmrull fra 1948 fra produksjonen ved fabrikken på Myrene.
# Jan Ivar Røssberg
Jan Ivar Røssberg (født 24. januar 1966) er en norsk psykiater. Han er professor ved Universitetet i Oslo og overlege i psykiatri ved Oslo Universitetssykehus.
# Kampbreen
Kampbreen er en isbre som ligger i den sentrale delen av fjellmassivet Sør-Rondane i Dronning Maud Land. Den er om lag 15 kilometer lang og strømmer i nordvestlig retning mellom Austkampane i vest og Nordhaugen, Mehaugen og Sørhaugen i øst.
Området ble fotografert fra fly under Operasjon Highjump i 1946–47. Kart over området, basert på de amerikanske flyfotografiene, ble utarbeidet av Norsk Polarinstitutt i 1957.
# Peru under Sommer-OL 1996
Peru under Sommer-OL 1996. Tjueni sportsutøvere, femten menn og fjorten kvinner fra Peru deltok i åtte sporter i 1996 i Atlanta. De vant ingen medaljer. Skytteren og sølvmedaljevinneren fra forrige OL, Juan Giha, var Perus flaggbærer under åpningsseremonien.

## Medaljer
| 1996 Atlanta | Gull | Sølv | Bronse | Total |
| Peru         | 0    | 0    | 0      | 0     |
# Iver Rosenkrantz
Iver Rosenkrantz (1674–1745) var en dansk geheimestatsminister, diplomat og godseier.
Rosenkrantz mistet etter hvert sin innflytelse, mye på grunn av sin kritiske holdning til pietismen som Christian VI var knyttet til. Han ble avskjediget som kancellisjef i 1735 og som medlem av Geheimekonseillet i 1740.
Han var innehaver av Dannebrogordenen («hvit ridder»), Troskapsordenen og Elefantordenen.
# Oppdragstaktikk
Oppdragstaktikk (tysk: Führen mit Auftrag, opprinnelig Auftragstaktik), er militær taktikk hvor hva som er målet oppgis, mens hvordan målet nås bestemmes av de styrkene som skal gjennomføre oppdraget.
# Lesotho under Sommer-OL 1972
Lesotho under Sommer-OL 1972. Én mannlig sportsutøver fra Lesotho deltok i friidrett under Sommer-OL 1972 i München. Det var første gangen Lesotho deltok i et OL, de vant ikke noen medaljer.

## Medaljer
| 1972 München | Gull | Sølv | Bronse | Total |
| Lesotho      | 0    | 0    | 0      | 0     |
# TV-året 1984
TV-året 1984 er en oversikt over hendelser, program og avdøde TV-personligheter i 1984.

## Hendelser

### Hendelser i Norge
- 7. januar: Offisiell åpning av NRK Nord-Trøndelag. Andreas Lunnan blir distriktssjef.[1]
- 7. april: Dollie de Luxe vinner Melodi Grand Prix med «Lenge leve livet».

- 22. desember – Svalbard kobles til tv-nettet og får dermed direktesendt fjernsyn. Frem til nå har befolkningen i Longyearbyen måttet fått tilsendt opptak av TV-sendingene. Med tilkoblingen av Svalbard, regnes utbyggingen av det norske fjernsynsnettet for fullført.[2]


### Hendelser i verden
- 2. januar: RTL Television har sine første TV-sendinger.
- Vinter-OL i Sarajevo (8.–19. februar).
- 1. april: Sjónvarp Føroya har sine første TV-sendinger.
- 5. mai: Herreys vinner Eurovision Song Contest.
- 1. oktober: Den amerikanske TV-kanalen AMC har sine første sendinger.


## Fødsler
| Måned    | Dag | Navn                         | Nasjonalitet | Yrke                           | Alder | Dødsår |
| -------- | --- | ---------------------------- | ------------ | ------------------------------ | ----- | ------ |
| November | 28. | Silje Therese Reiten Nordnes | norsk        | Programleder i NRK radio og TV |       |        |
# Fritt fall (film fra 1981)
Fritt fall (originaltittel: The Pursuit of D. B. Cooper) er en amerikansk komedie og kriminalfilm fra 1981 regissert av Roger Spottiswoode. Hovedrollene spilles av Treat Williams og Robert Duvall. Filmen bygger på boka Free fall, skrevet av J.D. Reed, som igjen bygger på en virkelig hendelse.

## Handling
Dette er filmen om den beryktede raneren D. B. Cooper (spilt av Williams) som i 1971 hoppet ut av et passasjerfly med 200 000 dollar i kontanter som han hadde ranet til seg. Cooper jages av sitt tidligere befal fra vietnamkrigen, den nåværende forsikringsagenten Gruen (Duvall).
Filmen starter med fallskjermhoppet og er en fantasi om personen Cooper og hva han opplevde i tiden etterpå.

## Trivia
I forbindelse med filmens lansering tilbød filmselskapet Universal Pictures en million dollar i belønning til den som kunne frembringe opplysninger som fører til Coopers arrest.

## I rollene
(utvalg)
- Robert Duvall –  Gruen
- Treat Williams –  D.B. Cooper
- Kathryn Harrold –  Hannah
- Ed Flanders –  Brigadier
- Paul Gleason –  Remson
- R.G. Armstrong –  Dempsey
- Dorothy Fielding –  Denise
# Spodistes
Spodistes er en slekt av biller som hører til familien skarabider (Scarabaeidae). De blir plassert i underfamilien hornbiller (Dynastinae).

## Utseende
Middelsstore (gjerne 20-40 millimeter), litt flate, brunlige biller. Særlig hannene kan minne om små versjoner av de store artene i slekten Dynastes, men er ikke i nær slekt med disse. Kroppen er avlang, kroppsbygningen temmelig spinkel til hornbiller å være. Kroppen er gjerne kledt med gulgrå bestøvning og ser matt ut. Hannene har et langt horn på hodet som danner en klype mot et nedoverbøyd horn på pronotum. Hos hunnene er pronotum dekket av store punktgroper. Beina er forholdsvis slanke.¨

## Utbredelse
Gruppen finnes bare i Mellom-Amerika og det nordvestligste Sør-Amerika, sørover til Ecuador. De fleste av artene er regnet som sjeldne.

## Systematisk inndeling
- Ordenen biller, Coleoptera
  - Underordenen Polyphaga
    - Overfamilien skarabider, Scarabaeoidea
      - Familien skarabider, (Scarabaeidae) Latreille, 1806
        - Underfamilien hornbiller, Dynastinae MacLeay, 1819
          - Stammen Agaocephalini Burmeister, 1847 
            - Slekten Spodistes Burmeister, 1847
              - Spodistes angulicollis Dechambre, 1992
              - Spodistes armstrongi Dechambre, 1994
              - Spodistes batesi Arrow, 1902
              - Spodistes beltianus Bates, 1889
              - Spodistes grandis Sternberg, 1903
              - Spodistes hopei Arrow, 1902
              - Spodistes mniszechi (Thomson, 1860)
              - Spodistes monzoni Warner, 1992
# Ci’an
Ci'an eller Cian (kinesisk: 慈安皇太后, født som Niuhuru 12. august 1837, død 8. april 1881 i Den forbudte by i Beijing) var en kinesisk keiserinne og regent, kjent i Kina som den østlige enkekeiserinne. Hun var gift med Xianfeng-keiseren og, sammen med enkekeiserinne Cixi, Kinas regent som formynder under to umyndige keisere. 

## Liv og virke

### Bakgrunn
Ci'an, som opprinnelig het Niuhuru, var datter av den mektige embedsmannen Muyangga fra mandsjuklanen Niuhuru, og Giyang fra Giyangklanen. 

### Konkubine, keiserlig gamalinne
Hun ble først konkubine til Xianfeng-keiseren, i april 1852 fikk hun tittelen keiserlig gemalinne, og 24. juli 1852 tittelen keiserinne. Hun fikk ingen barn, men hennes makes andre hustru, Yehenara, som ikke var keiserinne men keiserlig gemalinne, fikk en sønn i 1856. 

### Enkekeiserinne
Ved ektemannens død i 1861 ble hun og Yehenara sammen formyndere og regenter for Tongzhi-keiseren, og senere for Guangxu-keiseren. Hun fikk da navnet Ci'an, «Moderlig og beroligende», og tittelen «keisermoderen, enkekeiserinnen», mens Yehenara fikk navnet Cixi, «Moderlig og lykkebringende» og tittelen «Hellige moder enkekeiserinnen». Ettersom de bodde i den østlige henvoldsvis den vestlige del av Den forbudte by fikk de tilnavn som den østlige hhv. vestre enkekeiserinne.           
Ci'an var i realiteten bare nominell regent og var sjelden politisk aktiv. Hennes mest kjente handling som regent er at hun i 1869 tillot henrettelsen av Cixis favoritt, evnukken An Dehai for at han under en reise til Shandong hadde presset folk for penger. 
Hun døde brått og uventet i 1881 etter et akutt anfall under en mottakelse, det oppstod rykter om at hun var blitt forgiftet. Etter alt å dømme var forgiftelsesspekulasjonene ubegrunnet eller direkte ondsinnede, det er mer som taler for at hun fikk slag.
Cian er ofte blitt fremstilt som en stillfaren, tilbaketrukket, rolig og myk personlighet som hensynsløst ble utmanøvrert av Cixi. Historikere har imidlertid fremholdt at hennes passivitet snarere kan ha berodd på manglende interesse for annet enn hennes personlige behov, og et rolig liv i luksus i det keiserlige palass.
# Salvia glutinosa
Salvia glutinosa er en flerårig urt i leppeblomstfamilien.
Den blir 40–100 cm høy med kjertelhår på stengel, blad og begerblad. Stenglene er opprette, og forgrenete eller enkle. Bladene er pil- eller hjerteformede, med stilk, tannete og lysegrønne. Blomstene er gule med rødbrune tegninger, 30–40 mm lange og har en mer eller mindre rett underleppe. Fruktbegrene er klebrige og fester seg på dyr og klesplagg slik at frøene spres.
Salvia glutinosa vokser i skogkanter og lysninger i skog, for det meste på kalkholdig jord og i høyereliggende strøk, 350–1800 moh. Den er vanlig i Sør- og Mellom-Europa vest til Spania og øst til Russland, og den finnes også i Anatolia, Transkaukasia og nordlige Iran.

## Galleri
- Korsvis motsatte blad
- Blad med stilk
- Blomst
- Kjertelhår
# Entimini
Entimini er en gruppe av snutebiller som vanligvis er lett kjennelige på at snuten er høyst dobbelt så lang som bred, og at antennene er knebøyde. 

## Utseende
Middelsstore til ganske store, ovale, blanke, gjerne metallisk grønn- eller blåaktige snutebiller med kort, bred snute. Gruppen skiller sge fra de fleste andre snutebiller med sine sterke farger.

## Utbredelse
Gruppen er utbredt fra Mexico i  nord til Argentina i sør, de fleste av artene lever i Brasil.

## Systematisk inndeling
- Ordenen biller, Coleoptera Linnaeus, 1758
  - Underordenen Polyphaga Emery, 1886
    - Gruppen (infraorden) Cucujiformia Lameere, 1938
      - Overfamilien snutebiller, Curculionoidea Latreille, 1802
        - Familien snutebiller, Curculionidae Latreille, 1802
          - Underfamilien bredsnutebiller, Entiminae Schönherr, 1826
            - Stammen Entimini Schönherr, 1826
              - Slekten Coconotus Anderson & Lanteri, 2000 - 3 arter
              - Slekten Cydianerus Schoenherr, 1840 - 19 arter
              - Slekten Entimus Germar, 1817 - 9 arter
              - Slekten Galapagonotus Anderson & Lanteri, 2000 - én art
              - Slekten Morronia Posadas & Ocampo, 2001 - én art
              - Slekten Nasocomptus Vanin & Gaiger, 2005 - én art
              - Slekten Phaedropus Schoenherr, 1823 - 5 arter
              - Slekten Polyteles Germar, 1829 - 7 arter
              - Slekten Rhigus Schoenherr, 1823 - 11 arter
              - Slekten Trachyus Kuschel, 1955 - én art
# Hiromu Yamauchi
Hiromu Yamauchi (født 24. august 1999) er en japansk friidrettsutøver som konkurrerer i hekkeløp.
Smidt representerte Japan og hadde 20. beste tid i semifinalene på 400 meter hekk under Sommer-OL 2020 i Tokyo, men kvalifiserte seg ikke til finalen.
# Chie Kimura
Chie Kimura (født 8. april 1980) er en japansk landhockeyspiller.
Hun representerte Japan under Sommer-OL 2008 i Beijing, hvor hun ble nummer 10.
# Bak lukkede dører (film)
Bak lukkede dører (originaltittel: The Fifth Floor) er en amerikansk drama-thriller fra 1978 regissert av Howard Avedis. Filmen handler om en ung kvinne som ved en feiltakelse blir tvangsinnlagt på et psykiatrisk sykehus. Der blir hun attpåtil utsatt for misbruk. Hun må kjempe en hard kamp mot systemet for å bli trodd. Hovedrollen spilles av Dianne Hull, mens sentrale biroller spilles av Bo Hopkins og Mel Ferrer.

## Handling
Discodanseren Kelly tar en drink som inneholder et giftstoff og får en voldsom reaksjon på dette. De andre feiltolker hennes oppførsel som et nervøst sammenbrudd og hun blir dermed tvangsinnlagt på et psykiatrisk sykehus. Der havner hun på en avdeling som internt har fått kallenavnet "The Fifth Floor". Her opplever hun å blir seksuelt misbrukt av avdelingsvokteren. Selv hevder hun at hun er blitt forgiftet, men ikke en gang stedets lege tror henne og hennes opphold forlenges. Hun opplever det hele som en håpløs kamp mot systemet.

## I rollene
- Dianne Hull –  Kelly McIntyre
- Mel Ferrer –  Dr. Sidney Coleman
- Bo Hopkins –  Carl
- Patti D'Arbanville –  Cathy
- Sharon Farrell –  Melanie
- Robert Englund –  Benny
- Anthony James –  Derrick
- Julie Adams –  Nurse Hannelord
# Gilbert Amy
Gilbert Amy (født 29. august 1936 i Paris) er en fransk komponist og dirigent.
Amy ble utdannet ved Conservatoire de Paris, der han fra 1954 studerte under Olivier Messiaen, Darius Milhaud og Yvonne Loriod. 
I 1955 komponerte han Œil de fumée. Hans første verk. Amy møtte Pierre Boulez i 1957, og under hans ledelse komponerte han sin Piano Sonata. Et år senere bestilte Boulez verket Mouvements fra ham. Dette ble oppført av Orchestre du Domaine Musical i Darmstadt. Dette ensemblet hadde som mål å fremme ny musikk. 
- 1958 – 1961: han fulgte undervisning hos Karlheinz Stockhausen i Darmstadt.
- 1962 ansatt av Jean-Louis Barrault som adjunkt misukkdirector ved Odéon Teateret i Paris. Samtidig hadde han en karriere som dirigent i Europa og Argentina.
- 1967 – 1973 etterfulgte han Pierre Boulez som «Director of the Domaine Musical».
- 1973 – 1975 var han ORTFs rådgiver med hensyn til musikk og arbeidet for å "reformere" musikken som ble spilt på radio. * 1976 – 1981 musikalsk direktør for Radio Frances «Nouvel Orchestre Philharmonique».
- 1984: han etterfulgte Pierre Cochereau som direktør ved «Conservatoire National Supérieur de Musique» i Lyon, mens han fortsatte å komponere.

Hans komponisttalent har sørget for at han har vunnet flere priser som for eksempel «Grand Prix National de la Musique» i 1979, SACEMs «Grand Prix» i 1983, Paris bys «Grand Prix Musical» i 1986 og i 1987 ga «Academy Charles Cros» ham «Prix of the President of the Republic».
# Nord-Trøndelag fylkesting 1995–1999
Nord-Trøndelag fylkesting 1995–1999 bestod av 45 representanter. Fordelingen mellom partiene var 17 fra Arbeiderpartiet, 15 fra Senterpartiet, 4 fra Høyre, 3 fra Sosialistisk Venstreparti, 2 fra Fremskrittspartiet, 2 fra Kristelig Folkeparti og 2 fra Venstre. Bjarne Håkon Hanssen fra Arbeiderpartiet var fylkesordfører 1995–1997, Merethe Storødegård fra Arbeiderpartiet var fylkesordfører 1997–1999, mens Astri Wessel fra Kristelig Folkeparti var fylkesvaraordfører gjennom hele perioden.

## Representanter
| Arbeiderpartiet - Bjarne Håkon Hanssen, partifunksjonær - Merethe Storødegård, kontorsekretær - Edvard Haugland, sogneprest - Laila Roel, kontorsekretær - Oddvar Kvamme, radiotekniker - Anita Ellefsen, sykepleier - Helge Lønnum, gårdbruker - Susanne Grannes, butikkmedarbeider - Per Bårdsen, lærer - Gerd Olsen, sykepleier - Jostein Storslett, skolesjef - Åse Nyenget, kontormedarbeider - Kjell Legreid, lærer - Gun Kveli, førskolelærer - Arne Aasan, linjemontør - Arnstein Johnsen, naturvernkonsulent - Vigdis Svarva Nielsen, lærer | Senterpartiet - Kolbjørn Almlid, assisterende rådmann - Signy Sellæg Brøndbo, kursinspektør - Karl Viken, gårdbruker - Vigdis Hjulstad Belbo, gårdbruker - Bjørn Arild Gram, student - Håkon Børset, banksjef - Margrethe L. Brøndbo, oversykepleier - Arve Haug, gårdbruker - Torild Storflor, kontorfullmektig - Arne Solem, regiondirektør - Erik Bartnes, gårdbruker - Sissel Eid, gårdbruker - Erik Vie, gårdbruker - Einar Strøm, rektor - Jostein Grande, selger Høyre - Snorre Gundersen, undervisningsinspektør - Betsy Iversen, bestyrer - Gunnar L. Myhr, gårdbruker - Einar Skjervold, faglærer | Sosialistisk Venstreparti - Inge Ryan, distriktsarbeidssjef - Margareth Halle, førskolelærer - Svein Håpnes, gårdbruker Fremskrittspartiet - Per Sandberg, prosessoperatør - Robert Eriksson, student Kristelig Folkeparti - Astri Wessel, tjenestekvinne - Gerd Rørvik, skolesjef Venstre - Ivar Grindvik, organisasjonssekretær - Marit Holien, pedagogisk konsulent |
# Andreas Wellinger
Andreas Wellinger (født 28. august 1995 i Ruhpolding) er en tysk skihopper, som hopper for SC Ruhpolding. Wellinger debuterte i verdenscupen i skihopping på Lillehammer i 2012/13-sesongen, der han ble nr. 5. Hans første pallplassering fant sted i Sotsji i desember 2013, og han ble nummer 3. Han vant Sommer Grand Prix 2013. Han vant sitt første verdenscuprenn i Wisła 16. januar 2014. I Vinter-OL 2014 ble han olympisk mester i laghopp. Han avsluttet sesongen med niendeplass sammenlagt.
I 2014/15-sesongen begynte Wellinger med tredjeplass i Klingenthal. Han falt under det andre verdenscuprennet i Ruka 29. november 2014 og brakk kragebeinet. Han begynte å hoppe igjen under Junior-VM på ski 2015.
Hans personlige rekord er på 245 meter, satt i Vikersundbakken 18. mars 2017.
Under Ski-VM 2017 i Lahtis tok han gull i mixed lagkonkurranse med det tyske laget som for øvrig bestod av Carina Vogt, Markus Eisenbichler og Svenja Würth, og tok sølv i både normalbakke og storbakke.
Under Vinter-OL 2018 i Pyeongchang ble han olympisk mester i normalbakkerennet 10. februar. Han tok sølv i stor bakke og var med på Tysklands lag som tok sølv i lagkonkurransen.
I VM 2023 i Planica tok han sølv i normalbakke og hoppet på Tysklands lag som tok gull i blandet lagkonkurranse.
I VM 2025 i Granåsen i Trondheim tok han sølv i normalbakke.

## Verdenscupseire individuelt
| Nr. | Dato            | Sted      | Bakkestørrelse |
| --- | --------------- | --------- | -------------- |
| 1.  | 16. januar 2014 | Wisła     | Storbakke      |
| 2.  | 29. januar 2017 | Willingen | Storbakke      |


## Verdenscupseire lag
| Nr. | Dato              | Sted        | Bakkestørrelse |
| --- | ----------------- | ----------- | -------------- |
| 1.  | 30. november 2012 | Kuusamo     | Storbakke      |
| 2.  | 22. november 2014 | Klingenthal | Storbakke      |
| 3.  | 21. november 2015 | Klingenthal | Storbakke      |
| 4.  | 9. januar 2016    | Willingen   | Storbakke      |
| 5.  | 21. januar 2017   | Zakopane    | Storbakke      |


## Sammenlagtplasseringer i verdenscupen
| Sesong  | Plassering | Poeng |
| ------- | ---------- | ----- |
| 2012/13 | 20.        | 393   |
| 2013/14 | 09.        | 601   |
| 2014/15 | 35.        | 137   |
| 2015/16 | 17.        | 408   |
| 2016/17 | 04.        | 1161  |
| 2017/18 | 06.        | 828   |
# Solna Brass
Solna Brass er et brassband med base i Stockholm, Sverige.
Korpset ble etablert i 1970.  Brassbandet har flere ganger vunnet det nasjonale svenske mesterskapet. Brassbandet har representert Sverige noen ganger i europamesterskapet for brassband.
# Norsk Sjøoffisersforbund
Norsk Sjøoffisersforbund er en norsk fagforening og ble stiftet 1. januar 1995 da Norges Skibsførerforbund (stiftet 1889) og Norsk Styrmandsforening (stiftet 1910) besluttet å slå seg sammen. Sjøoffiserforbundets oppgave er å ivareta medlemmenes økonomiske og sosiale interesser og arbeide for bedring av den generelle sikkerhet til sjøs. Forbundet ble i 2017 tilsluttet LO.
Norsk Sjøoffisersforbund organiserer hovedsakelig norske navigatører (skipsførere og styrmenn). Forbundet hadde per 1. januar 2010 ca. 8000 medlemmer, av disse er nesten 5500 seilende.

## Landsmøtet
Landsmøtet er Norsk Sjøoffisersforbunds høyeste myndighet i alle saker som ikke er henlagt til stemmeseddelen. Landsmøtet holdes annethvert år innen utgangen av april og legges hver gang til forskjellige deler av landet. Alle medlemmer har møterett. 

## Styret
Forbundets styre har 14 medlemmer som velges for fire år om gangen og fem varamedlemmer, valgt for 2 år av gangen. Styret skal alltid ha seks medlemmer som representerer innenriksfart og seks medlemmer som representerer utenriksfart. 

## Administrasjonen
Forbundets administrasjon har 20 ansatte på hel- og deltid. I «Maritimt Hus» i sentrum av Oslo, holder hovedkontoret hus sammen med Norsk Sjømannsforbund og Det norske maskinistforbund. Forbundet har også distriktskontor i Bergen og et avdelingskontor med tre ansatte i Ålesund. De ansatte i administrasjonen arbeider hovedsakelig med medlemssaker og tariffmessige og sosiale forhold som angår medlemmene.

## Medlemsfordeling
- Ca 30 prosent av de aktive medlemmene seiler innenriks, herunder fiskeri.
- Ca 60 prosent seiler i utenriks fart.
- Ca 10 prosent av medlemmene er i supply/offshore.


## Andre forbund for sjøansatte
- Det norske maskinistforbund
- Energiforbundet SAFE
- Fellesforbundet for Sjøfolk
- Norsk Sjømannsforbund
# Rjukan barneskole
Rjukan barneskole er en fådelt barneskole på Rjukan i Tinn kommune.
Skolen har ca 210 elever og 40 ansatte. Enhetsleder er Jorunn Øverland.
# Trizogeniates costatus
Trizogeniates costatus er en bille som hører til underfamilien praktskarabider (Rutelinae) i den store familien skarabider (Scarabaeidae).

## Utbredelse
Billen finnes i den neotropiske faunaregionen, nærmere bestemt i Brasil.

## Systematisk inndeling
- Ordenen biller, Coleoptera
  - Underordenen Polyphaga
    - Overfamilien skarabider, Scarabaeoidea
      - Familien skarabider, (Scarabaeidae) Latreille, 1806
        - Underfamilien Praktskarabider, Rutelinae MacLeay, 1819
          - Stammen Geniatini Burmeister, 1844 - 327 arter, Neotropiske
            - Slekten Trizogeniates Ohaus, 1917
              - Trizogeniates costatus Ohaus, 1917
              - Trizogeniates costata Blackwelder, 1944 (synonym)[2]
# Kunståret 1079
Kunståret 1079 er en oversikt over hendelser, fødte og avdøde kunstnerpersonligheter i 1079.

## Dødsfall
- Wen Tong - kinesisk nordlige Song-maler berømt for hans blekkbambusmaleri (født 1019)
# Elisabeth Tørstad
Elisabeth Heggelund Tørstad (født 28. september 1965) er en norsk næringslivsleder. Hun er administrerende direktør for rådgivningsselskapet Asplan Viak. Tidligere har hun vært konserndirektør i DNV GL - Oil & Gas.
Tørstad er utdannet fysiker (cand.scient.), og har bakgrunn fra Høgskolen i Oslo, Handelshøyskolen BI, Universitetet i Bergen og Universitetet i Oslo.
Hun har lang fartstid i Det Norske Veritas, men ble kjent da hun ledet den uavhengige granskingen av utblåsningsventilen (BOP-en) på Deepwater Horizon.
Hun er gift med Eirik Tørstad, sammen har de to barn. Hun er datter av tidligere KRIPOS-leder Bjørn Heggelund.
# Canadas høykommissariat i Canberra
Canadas høykommissariat i Canberra er Canadas utenriksstasjon i den australske hovedstaden Canberra. I tillegg til bilaterale relasjoner mellom Canada og Australia har høykommissariatet også ansvar for canadiske relasjoner til flere stillehavsøystater, herunder Marshalløyene, Mikronesiaføderasjonen, Nauru, Palau, Papua Ny-Guinea, Salomonøyene og Vanuatu.
Høykommissariatet har rundt 40–45 ansatte, inkludert Canada-basert ansatte og lokalt ansatte.
# Mariama Souley Bana
Mariama Souley Bana (født 21. januar 1987) er en nigersk svømmer, som spesialiserer seg i disiplinen fristil.
Bana har ingen større internasjonale resultater, og fikk sin olympiske debut da hun representerte Niger under Sommer-OL 2008, der hun ble slått ut i de innledende heatene.
# Piken fra Shanghai
Piken fra Shanghai (orig. Broken Fetters) er en amerikansk stumfilm fra 1916, regissert av Rex Ingram.

## Handling
En amerikansk diplomat utstasjonert i Kina blir myrdet, og en velstående kinesisk venn av familien oppdrar deretter datteren hans Mignon. Når datteren vokser opp, ønsker hun å reise tilbake til USA men hun blir narret til å følge Foo Shai - en slave-handler - til New York.
Men når de endelig kommer frem holder Foo Shai henne innesperret, og misbruker henne. En lokal artist, Lawrence, forelsker seg i Migron. Men han klarer ikke å frigjøre henne fra Foo Shais klør. Det er opp til Chang, en venn av den unge kvinnen, å forsøke å hjelpe henne løs en gang for alle.

## Skuespillere
- Kittens Reichert som Mignon - som barn.
- Violet Mersereau som Mignon - som voksen.
- Charles H. France som Kong Hee.
- Earl Simmons som Bruce King.
- Frank Smith som Foo Shai.
- William Dyer som en kaptein.
- Paul Panzer som Carleton Demarest.
- Isabel Patterson som Mrs. Demarest.
- William Garwood som Lawrence Demarest.
- Paddy Sullivan som Mike.
- Guy Morville som en detektiv.
- Charles Fang som Chang.
- Charles Tang som Hop Sing Toi.
# Pinghe
Pinghe (kinesisk: 平和县; pinyin: Pínghé Xiàn) er et fylke i provinsen Fujian i Folkerepublikken Kina. Det ligger i byprefekturet Zhangzhou.
Befolkningen var 538 558 i 1999.

## Kulturminner
Stedet for Nansheng-keramikkbrennovnen (Nansheng yao zhi, 南胜窑址) fra Ming- og Qing-dynastienes tid ble i 2006 oppført på Folkerepublikken Kinas liste over kulturminner.

## Administrative enheter
Fylket består av ti storkommuner (镇, zhen) og fem kommuner (乡, xiang):
- Storkommunen Xiaoxi 小溪镇
- Storkommunen Shange 山格镇
- Storkommunen Wenfeng 文峰镇
- Storkommunen Nansheng 南胜镇
- Storkommunen Banzi 坂仔镇
- Storkommunen Anhou 安厚镇
- Storkommunen Daxi 大溪镇
- Storkommunen Xiazhai 霞寨镇
- Storkommunen Jiufeng 九峰镇
- Storkommunen Luxi 芦溪镇

- Kommunen Wuzhai 五寨乡
- Kommunen Guoqiang 国强乡
- Kommunen Qiling 崎岭乡
- Kommunen Changle 长乐乡
- Kommunen Xiufeng 秀峰乡
# Ta din eksamen først
Ta din eksamen først , (originaltittel: Passe ton bac d'abord) er et fransk drama fra 1978 regissert av Maurice Pialat og med Sabine Haudepin i hovedrollen.

## Handling
Filmen skal være et portrett av tenåringslivet i en fransk forstad, om en gruppe skolekamerater på slutten av 1970-tallet. Det er drama, vold og latter, gruppe-ferier, vilkårlig sex, romantiske fremskritt ovenfor lærere som er 25 år eldre enn dem.

## Skuespillere
- Sabine Haudepin som Élisabeth
- Philippe Marlaud som Philippe
- Annick Alane som La mère.
- Michel Caron som Le père.
# Erik Werner
Erik Lønnmark Werner (født 1957 i Oslo) er kommuneoverlege i Arendal, spesialist i allmennmedisin, og har doctor medicinae på ryggproblemer. Professor i allmennmedisin ved UiO. 
Werner har medisinsk embedseksamen (cand.med.) fra Universitetet i Oslo fra 1986. Han har vært tilknyttet Allmennmedisinsk Forskningsenhet i Bergen og Uni Research, og er professor i allmennmedisin ved UiO.  Werner har vært fastlege i Arendal siden 1990.
Werner tok doktorgrad  i medisin (dr.med.) på Universitetet i Bergen i med avhandlingen Media campaign for improving Knowledge, Attitude and Practice in low back pain – An evaluation of the «Active Back» project fra 2007. Den ble skrevet som resultat av Werners oppgave som prosjektleder i forskningsprosjektet Aktiv Rygg. Avhandlingen viser at aktivitet er best mot dårlig rygg, og at man bør gå på jobb selv om man sliter med ryggproblemer. Det gjør at man blir raskere frisk og slipper langvarig sykefravær. Avhandlingen består av fire artikler, som alle er publisert i anerkjente internasjonale tidsskrifter.

## Verv (utvalg)
- Norsk Forening for Ryggforskning – styremedlem
- Arendal & omegn legeforening – formann
- Allmennmedisinsk forskningsutvalg – vara
- Norsk forening for allmennmedisin, Referansegruppe for muskel- og skjelettlidelser
- Allmennmedisinsk Forskningsfond (AMFF) - styremedlem


## Priser
- Innovasjonsprisen 2008, Nakke- og ryggdagene 2008


## Utgivelser
- 1982: Årsaker til stoffmisbruk: en litteraturstudie over tidligere og nyere teorier om årsaker til stoffmisbruk
- 2002: Hva gjør primærlegen med ryggpasienten?, Tidsskrift for Den norske legeforening
- 2005: Beliefs about low back pain in the Norwegian general population: are they related to pain experiences and health professionals?, Spine
- 2007: Peer support in an occupational setting preventing LBP-related sick leave, Occupational Medicine
- 2007: Nasjonale kliniske retningslinjer. Korsryggsmerter – med og uten nerverotaffeksjon, Sosial-og helsedirektoratet
- 2008: Low back pain media campaign: No effect on sickness behaviour, Patient Education and Counseling
- 2008: Healthcare provider back pain beliefs unaffected by a media campaign, Scandinavian Journal of Primary Health Care
- 2008: Media campaign for improving Knowledge, Attitude and Practice in low back pain – An evaluation of the «Active Back» project, ISBN 978-82-308-0518-3
- 2008: Understanding the characteristics of effective mass media campaigns for back pain and methodological challenges in evaluating their effects, Spine
- 2008: Low back pain media campaign: no effect on sickness behaviour, Patient Education and Counseling
- 2008: Mass media campaigns for the prevention of back pain-related disability In: Chronic Pain ISBN 978-3-527-32382-1
- 2009: The effects of a media campaign on beliefs and utilization of imaging examinations in Norwegian patients with low back pain, Norsk Epidemiologi
- 2009: Low back pain and determinants of sickness absence, The European Journal of General Practice,
# Adolfo Hernández Hurtado
Adolfo Hernández Hurtado (født 18. desember 1920 i Arandas i Jalisco i Mexico; død 15. oktober 2004) var en meksikansk katolsk prelat som var biskop av Tapachula, deretter av Zamora, og til sist hjelpebiskop i Guadalajara.

## Liv og virke

### Prest
Han ble presteviet den 26. desember 1943 av erkebiskopen av Guadalajara, José Garibi y Rivera.

### Biskop av Tapachula
Pave Pius XII utnevnte ham til biskop av Tapachula den 13. januar 1958. Han ble ordinert til biskop av erkebiskopen av Guadalajara, José Garibi y Rivera, den 11. mai samme år; medkonsekratorer var Fortino Gómez León, erkebiskop av Antequera i Oaxaca, og Lucio Torreblanca y Tapia, biskop av Chiapas (Ciudad Real de Chiapas).
Han deltok i alle sesjoner i Det andre Vatikankonsil med unntak av den tredje. 

### Biskop av Zamora
Pave Paul VI utnevnte ham til biskop av Zamora den 6. september 1970.

### Hjelpebiskop i Guadalajara
Paul VI utnevnte ham til hjelpebiskop i Guadalajara og titulærbiskop av Vicus Pacati den 12. desember 1974.
Den 20. mars 1997 aksepterte pave Johannes Paul II hans aldersrelaterte avskjedssøknad.

## Episkopalgenealogi
Hans episkopalgenealogi er:
- Kardinal Scipione Rebiba  (1504-1577)
- Kardinal Giulio Antonio Santorio  (1532-1602) *bispeviet 1566
- Kardinal Girolamo Bernerio (1540-1611) *1586
- Erkebiskop Galeazzo Sanvitale  (1566-1622) *1604
- Kardinal Ludovico Ludovisi  (1595-1632) *1621
- Kardinal Luigi Caetani (1595-1642) *1622
- Kardinal Ulderico Carpegna (1595-1679) *1630
- Kardinal Paluzzo Paluzzi Altieri degli Albertoni (1623-1698) *1666
- Pave Benedikt XIII (1649-1730) *1675
- Pave Benedikt XIV (1675-1758) *1724
- Erkebiskop Enrico Enríquez (1701-1756) *1743
- Erkebiskop Manuel Quintano Bonifaz (1698-1774) *1749
- Kardinal Buenaventura Córdoba Espinosa de la Cerda (1724-1777) *1761
- Kardinal Giuseppe Maria Doria Pamphilj (1751-1816) *1785
- Pave Pius VIII (1761-1830) *1816
- Pave Pius IX (1792-1878) *1827
- Biskop Jose Maria Ignacio Montes de Oca y Obregón (1840-1921) *1871
- Erkebiskop Próspero María Alarcón y Sánchez de la Barquera (1827-1908) *1892
- Erkebiskop Francisco Orozco y Jiménez (1864-1936) *1902
- Kardinal José Garibi y Rivera (1889-1972) *1930
- Biskop Adolfo Hernández Hurtado (1920-2004) *1958[2]
# Zjuravusjka
Zjuravusjka (originaltittel: Журавушка) er en sovjetisk film fra 1968, regissert av Nikolaj Moskalenko.

## Handling
Marfa er enke etter at ektemannen hennes, en russisk soldat, dør. Hun er bosatt i en landsby sentralt i Russland. Hun er alenemor og oppdrar sønnen sin i vanskelige tider. Hun er veldig attraktiv, men hun gifter seg aldri med noen annen mann, fordi hun er dedikert til å gjøre sin eneste sønn lykkelig. Men sønnen hennes planlegger å snart gifte seg.

## Skuespillere
- Ljudmila Tsjursina som Marfa
- Nonna Mordjukova som Glafira
- Tatjana Pelttser som Nastasja
- Rimma Markova som Avdotja
- Armen Dzjigarkhanjan som Stysjnoj
# Flodsvin
Flodsvin (Hydrochoerus hydrochaeris) kalles kapivar og kapybara, og er verdens største gnager. Arten, som inngår i marsvinfamilien (Caviidae), er livskraftig og finnes i skog, savanne og våtmarksområder i innlandet i Sør-Amerika.

## Taksonomi
Flodsvin er én av kun to arter i slekten Hydrochoerus, som inntil ganske nylig ble regnet som en monotypisk nålevende gruppe. Det er imidlertid oppdaget en ny og noe mindre utgave av flodsvinet, som har fått det vitenskapelige navnet H. isthmius (dvergflodsvin). Det mindre flodsvinet er utbredt i Panama, det vestre Colombia og det nordvestre Venezuela.

## Biologi
Flodsvinet er mellom 1 og 1,3 meter langt, og veier 35–66 kg. Det har delvis svømmehud mellom tærne. Neseborene, øynene og ørene sitter høyt oppå hodet slik at flodsvinet kan lukte, se og høre mens det svømmer. 
Arten er en fremragende svømmer og dykker som tilbringer mye tid beitende i elver, innsjøer og sumper. Flodsvin hviler om morgenen, er i vannet ved middagsheten, beiter vannplanter, knopper og myk trebark om kvelden, hviler igjen rundt midnatt og begynner å beite igjen mot daggry. De vandrer videre til nye beitemarker etter behov, og kan raide dyrket mark og opptre som skadedyr enkelte steder.
Flodsvin lever i ulike grupperinger: par, familier med unger, og større, blandede flokker som er dominert av én hann som parer seg med alle hunnene i flokken. Flodsvinet streifer rundt på territoriet, som det duftmarkerer, og jager bort inntrengere. Etter en drektighetstid på 150 dager, føder hunnen 1-8 pelskledde unger (vanligvis 5) som kan løpe, svømme og dykke bare få timer etter fødselen. En av flodsvinets største fiender er mennesket, som dreper det for kjøttet og skinnets skyld.

## Inndeling
- Rodentia, gnagere
  - Hystricomorpha, marsvingruppen
    - Hystricognathi
      - Caviomorpha
        - Cavioidea, marsvindyr
          - Caviidae, marsvinfamilien, 20 arter
            - Hydrochoerinae
              - Kerodon, klippemarsvin
              - Hydrochoerus
                - H. hydrochaeris, flodsvin
                - H. isthmius, (dvergflodsvin)
# Akvamarin
Akvamarin er et krystallisert beryllium-mineral. Navnet betyr sjøvann, og kommer fra fargen som  strekker seg fra dyp blå til grønn. Kjente områder hvor akvamarinen finnes er Brasil, Zambia og Vietnam. I Norge forekommer mineralet blant annet i Hurum og på Iveland. Stenen brukes ofte som smykkesten når kvaliteten er god nok. Jo mørkere blå jo mer verdifull.
# Hovland (Larvik)
Hovland er en gård og bydel i Larvik. Våningshuset fra 1800 er fredet. Området ble utbygget fra 1960. Hovlandbanen fra 1918 var landets første spesialbygde travbane.
# Gunderup kirke
Gunderup kirke er en romansk kirke som ligger øst for Gunderup by 15 km syd for Ålborg på Jylland. Kirken er fra 1100-tallet og fremstår fremdeles med sitt opprinnelige middelalderutseende selv om det har blitt foretatt endringer opp gjennom årene. Innvendig er kirken rikt dekorert med kalkmalerier. 
Gunderup kirkes kor og skip ble oppført i granittkvadre i tidsrommet 1150-1200. Tilbyggene - sakristiet, tårnet, våpenhuset og sideskipet - er kalket hvite, og disse delene er fra en mye senere periode; 1475–1525.

## Det indre av kirken
Kirkens indre er rikt dekorert med kalkmalerier fra forskjellige perioder. I sydkapellet finnes malerier som viser jomfru Maria. Disse maleriene ble avdekket og konservert av Nationalmuseet i 1930.
Døpefont
Døpefonten er laget av rødlig granitt, hugget ut og satt sammen i to deler.. Den hører til kirkens opprinnelige inventar fra perioden 1150-1200. På utsiden av selve døpefonten er det fire profilerte løver hvor hodene er menneskelignende og står ut. Løvene har spisse ører og er knyttet sammen med hverandre. To av dem har halene bundet sammen, de to andre har halene slynget rundt den bakerste delen av kroppen.
Altertavle
Altertavlen er en fløytavle i overgangsstilen mellom gotikk og renessanse. Den er fra 1537-38 og maleriet i hovedfeltet er fra rundt 1760. Altertavlen er den eldste av sitt slag som finnes i Danmark.  
Altertavlens hovedfelt viser en fremstilling av Kristus. Når den er lukket, kan man se fire malerier som forestiller tro, kjærlighet, lydighet og tålmodighet.
Prekestol og orgel
Den nyklassisistiske prekestolen kom til kirken i 1790 og er den ene av i alt tre bevarte prekestoler fra samme periode i Danmark.
Gunderup kirke har et orgel av nyere dato. Orgelet er fra 1970, tegnet av arkitekt Rolf Graae og bygget av orgelbygger Peter Bruhn.
- Døpefonten Foto: Hans A. Rosbach
- Alter
- Prekestol


## Våpenhuset
I våpenhuset er det to runestener, den ene av dem med en lang innskrift. Stenen er antakelig fra første del av 900-tallet og var på 1700-tallet plassert ved en gravhaug rett ved kirken. 

Toke rejste denne sten og gjorde disse kumler efter Api sin stedfader, en velbyrdig thegn og sin moder Tove. De ligger begge i denne høj. Api undte Toke sit fæ efter sig.
Inskripsjon på runesten


Den andre stenen er av svensk opprinnelse og fra 800-tallet, man vet ikke hvordan den har havnet i Danmark.

## Utenfor kirken
Kirkegården har to store minnesmerker; den ene er en obelisk reist til minne om falne etter det siste slaget i den andre slesvigske krig 3. juli 1864. Den andre er et minnesmerke over den tyske soldaten Pierre Stubler. Han var av tysk avstamning, født i Frankrike og utskrevet til den tyske hæren. Han deserterte fra de tyske okkupasjonstroppene i Danmark og ble skutt i Gunderup.
# Vulkanusasteroide
Vulkanusasteroidene er en hypotetisk asteroidepopulasjon mellom 0,08 og 0,21 AU fra solen, godt innenfor banen til Merkur. Navnet kommer fra den hypotetiske planeten Vulkanus.
Charles Dillon Perrine var den første til å foreslå at det fantes en vulkanuspopulasjon av asteroider. Til tross for mer enn 100 år med leting har man ennå ikke funnet noen vulkanusasteroider. NASA har gjennomført søk ved hjelp av F-18-fly og Black Brant-raketter. Letingen etter vulkanusasteroidene er svært vanskelig siden området ligger så nær sola. Dersom vulkanusasteroider eksisterer, kan de ikke være større enn 60 km i diameter siden tidligere søk ville ha funne større objekter.
Det er blitt spekulert i om vulkanasteroidene kan eksistere fordi området er gravitasjonelt stabilt, samt at den tungt kratrete overflaten til Merkur hinter til at det eksisterte en populasjon av vulkanusasteroider i det tidlige solsystemet.
Ifølge David Vokrouhlicky, Paolo Farinella og William F. Bottke, Jr. vil en eventuell populasjon etter som tiden har gått, enten ha slått ned i Merkur eller blitt dratt inn i solen på grunn av Jarkowski-effekten. De spekulerer likevel i at en mindre populasjon fremdeles kan eksistere.
Fremtidige søk etter vulkanusasteroider vil sannsynligvis bli gjort med små romteleskop som kan se svært nær solen. Indirekte bevis for vulkanusasteroider kan komme fra MESSENGER-sonden, som skal passere Merkur før den går inn i bane rundt planeten.
# Novoaltajsk
Novoaltajsk (russisk: Новоалта́йск) ) er en by i Altaj kraj i Russland. Den ligger rundt 13 km nordøst for Barnaul. Innbyggertall: 60 015 (folketelling 2002).
Landsbyen Tsjesnokovka (russisk: Чесноковка) ble grunnlagt i 1736. I 1942 fikk den innvilget bystatus, og i 1962 ble navnet endret til det nåværende Novoaltajsk.
# Amsterdam (Licking County, Ohio)
Amsterdam er et kommunefritt område (unincorporated community) i Licking County, i delstaten Ohio i USA.

## Historie
Amsterdam ble opprettet når National Road ble forlenget til dette stedet. Stedet ble opprettet i 1830. En gammel variant av samfunnet var Melgen. Et postkontor kalt Melgen ble etablert i 1888 og var i drift til 1901.
# Tyler Hoechlin
Tyler Lee Hoechlin (født 11. september 1987) er en amerikansk skuespiller. Han fikk sitt gjennombrudd med rollen som Michael Sullivan jr. i spillefilmen Road to Perdition fra 2002. Han har spilt i krimserien Castle, Dylan Fulton som fiolinlærer i 2009. For fjernsyn er han kjent for rollen som Martin Brewer på 7th Heaven og som Derek Hale i MTV-serien Teen Wolf. 
I 2016 ble Hoechlin besatt i rollen som Superman i fjernsynsserien Supergirl og i 2019 ble han tildelt samme rolle i Superman & Lois.
# Joseph Scaliger
Joseph Justus Scaliger (født 5. august 1540 i Agen i Frankrike, død 21. januar 1609 i Leyden) var en fransk filolog, sønn av Julius Caesar Scaliger og Andiette de Roques Lobejac.
Scaliger studerte klassisk og orientalsk litteratur i Bordeaux og Paris og lærte seg å beherske en stor mengde språk. Han foretok flere reiser, blant annet til England og Skottland, og virket i flere år som professor i Genève, men vendte senere tilbake til Frankrike. I 1593 ble han kalt til professor i Leyden, hvor han forble til sin død.
Som filologisk kritiker virket han på mange områder banebrytende. Han skrev blant annet verket Conjectanea in Terentium Varronem (1573). 
En enda større fortjeneste har han imidlertid oppnådd ved sin innsikt i oldtidens kronologi, hvilket er grunnen til at han har blitt omtalt som «kronologiens far». Et viktig verk i så henseende er De emendatione temporum fra 1583.
# Kenta Bell
Kenta Bell (født 16. mars 1977 i Kilgore, Texas) er en amerikansk friidrettsutøver som hovedsakelig konkurrerer i tresteg. I denne øvselsen vant han Universiaden i 2001. Bell har i tillegg to tredjeplasser fra IAAF World Athletics Final. I 2007 var han utestengt i tre måneder for bruk av metylprednisolon.
I 2001 var han ferdig utdannet på Northwestern State University i Natchitoches, Louisiana.

## Personlige rekorder
- Lengdehopp – 8,05 m (2000)
- Tresteg – 17,63 m (2002)
# THe BAcksliders
THe BAcksliders er et rockeband fra Dallas, Texas.
Bandet ble stiftet mot slutten av 2005, og gav ut sitt første album med samme navn som bandet i mars 2006, samt en 7"-utgivelse i desember samme år, en DVD, "Live at The Double Wide" i mai 2007, og albumet "You're Welcome" den 3. juni i 2008. 7"eren, DVD-en og innspillingen "You're Welcome" består av Kim Pendleton som vokalist, Chris Bonner som gitarist, Nolan Theis (Deep Blue Something, Five Times August på bass og Taylor Young (Young Hear Attack, Polyphonic Spree) på trommer. Albumet THe BAcksliders har samme oppstilling, men med Nathan Adamson på trommer. You're Welcome ble produsert av Jeff halbert (St. Vincent, The Lemurs).
THe BAcksliders vant "beste blues"-prisen fra Dallas Observer i 2007. Jason Bonner ble bassist i februar 2008. Den 22. juli 2008 vant THe BAcksliders "Beste Hard Rock"-prisen under de 20. årlige Dallas Observer Music Awards. Bandet spilte under den første årlige Dia De Los Toadies den 31. august 2008, sammen med band som The Toadies, Dove Hunter og Tejas Brothers. THe BAcksliders gav ut albumet "Thank You" til gratis nedlasting på hjemmesiden deres i juli 2009.

## Medlemmer

### Nåværende oppstilling
- Kim Bonner – Vokalist
- Chris Bonner – Gitarist
- Jason Bonner – Bassist
- Taylor Young – Trommis


### Tidligere medlemmer
- Nolan Theis – Bassist


## Diskografi

### Album
- "THe BAcksliders" (2006)
- "You're Welcome" (2008)
- "Thank You" (2009)


### EP-er
- "Cry/I Got Mine"(7") (2006)


### DVD-er
"Live at The Double Wide"

### Annet
- "XO For the Holidays vol 2" – various artists – track #3 – "Christmas (Doesn't Have To Be So bad)" (2009)
# Moss Dagblad
Moss Dagblad er en avis som kommer ut i Moss i Østfold. Avisa kom ut første gang 10. februar 1912 som Moss Socialdemokrat. Avisa skiftet i 1923 navn til Folkets Blad og etter partisamlingen i Arbeiderpartiet i 1927 til Moss og omegns Arbeiderblad. I 1940 ble avisa stanset av Nasjonal Samling. I oktober 1945 ble navnet endret til Moss Arbeiderblad. I 1957 endret avisa på nytt navn til Moss og Follo Blad etter en avisfusjon. Navnet Moss Dagblad ble tatt i bruk i 1960.
Avisa var – anno 2009 – den nest største avisa i Mosseområdet, og den dekket hovedsakelig saker fra Moss kommune. Tidligere var avisa tilknyttet Arbeiderpartiet, men var før den ble lagt ned partipolitisk uavhengig. Avisa kom ut tre ganger i uken. Ansvarlig redaktør opp mot nedleggelsen var Morten Øby.
A-pressen bestemte 24. mars 2009 at avisa skulle legges ned, og siste utgave utkom den 30. mars 2009. Over fem år senere, den 6. september 2014, gjenoppstod Moss Dagblad som en lokalisert utgave av Dagsavisen.

## Opplag
- 2006: 6 700[3]
- 2007: 6 126[4]
# Pascal Richard (skeletonkjører)
Pascal Richard (født 1972) er en canadisk skeletonkjører.
Han representerte Canada under Vinter-OL 2002 i Salt Lake City, hvor han ble nummer 15.
# Nírnaeth Arnoediad
Dagor Nírnaeth Arnoediad (sindarin for De talløse tårers slag) var det katastrofale femte slaget i krigene i Beleriand mot Morgoth i J.R.R. Tolkiens Silmarillion. 
Nesten tjue år etter Dagor Bragollach, Bråildens slag, der beleiringen av Angband ble brutt, mistet noldoene kontrollen over den nordlige delen av Beleriand. I år 472 i første tideverv bestemte Maedhros seg for å gjenerobre tapte områder og angripe Angband. 
Under Maedhrosunionen samlet alvene i Beleriand, edain-mennene, dvergene og noen av østerlingene seg for å samle sine styrker mot Morgoth. De hadde stort fremgang i starten, og presset seg helt frem til Angbands porter. Der, ble slaget kjempet, og Maedhrosunionen kolliderte med melkors fulle styrke i et ufattelig blodig slag. 
Men unionen ble forrådt av Ulfang den svarte, lederen for et av østerlingenes hus, som la fram unionens slagplan for Morgoth. Slaget, på tross av at Morgoths styrker flere ganger var nære ved å bryte sammen, ble det hele en knusende seier for Angbands hærskarer, da alvenes stridskrefter nesten ble totalt tilintetgjort ved at over halve hæren ble slaktet ned og resten var spredt for alle vinder. Dvergen Azaghâl ble drept etter å såret dragen Glaurung. Morgoth fikk nå mulighet til å rykke frem mer eller mindre uten motstand og erobre hele Beleriand, med unntak av Doriath og Gondolin og elven Sirions munning. Morgoth forrådte også de østerlingene som hadde sluttet seg til ham.
# Erik Knudsen
Erik Knudsen (født 27. mars 1922, død 12. november 2007) var en dansk forfatter. 
Erik Knudsen var født i Slagelse som sønn av lærere, noe han selv også utdannet seg til. Etter noen år innenfor folkeskolen ble han lærer på Krogerup Højskole, hvor han var i perioden 1954–82.

## Utvalgte verk
- 1945 – Dobbelte dage
- 1947 – Til en ukendt Gud
- 1949 – Blomsten og sværdet
- 1953 – Brændepunkt
- 1955 – Minotauros
- 1957 – Markedsanalyser
- 1958 – Sensation og stilhed
- 1961 – Frihed- det bedste guld (dramatik)
- 1963 – Journal
- 1966 – Nik, Nik, Nikolaj (dramatik)
- 1968 – Menneskebomben
- 1971 – Werner Holgersen (TV-dramatik)
- 1973 – Vietnam
- 1974 – Snart dages det brødre
- 1980 – Håb og handling
- 1983 – Fred og socialisme
- 1985 – Digte siden sidst
- 1986 – Ord fra Humlebæk
- 1988 – Hjemme i labyrinten
- 1990 – Sand
# Irina Shlemova
Irina Shlemova (født 3. mars 1984) er en usbekisk svømmer.
Hun representerte Usbekistan under Sommer-OL 2004 i Athen, der hun ble utslått i forsøksheatet på 100 meter fri.